|  |
| --- |
| REPUBLIKA SRBIJA  NARODNA SKUPŠTINA  Odbor za pravosuđe, državnu upravu i lokalnu samoupravu  28. jul 2015. godine  B e o g r a d |

PREDSEDNIKU NARODNE SKUPŠTINE

Na osnovu člana 157. stav 6. i člana 161. stav 1. Poslovnika Narodne skupštine („Službeni glasnik RS”, broj 20/12 – Prečišćen tekst), Odbor za pravosuđe, državnu upravu i lokalnu samoupravu podnosi na Predlog zakona o načinu određivanja maksimalnog broja zaposlenih u javnom sektoru sledeći

AMANDMAN

U članu 20. posle stava 6. Predloga zakona, dodaje se novi stav 7. koji glasi:

„Ovaj član ne primenjuje se na funkcionere u zakonodavnoj, izvršnoj i sudskoj vlasti, sudije Ustavnog suda, javne tužioce i zamenike javnih tužilaca i na nastavno osoblje u visokškolskim ustanovama čiji je osnivač Republika Srbija, odnosno autonomna pokrajina.“.

O b r a z l o ž e nj e

Amandman se predlaže zbog činjenice da se radi o delovima sistema javnog sektora koji su od izuzetnog značaja za republiku Srbiju. Predlagač amandmana smatra da bi u slučaju neprihvatanja ovog amandmana moglo doći do ozbiljnih negativnih posledica po zakonit, odgovoran i skladan rad navedenih institucija.

ZAMENIK PREDEDNIKA

Tanja Tomašević Damnjanović